Адрэгулявана і такое актуальнае пытанне, як выпрабаванні прадукцыі для ацэнкі адпаведнасці і атрымання дазвольных дакументаў. Гэта дасць магчымасць выключыць практыку, калі для выдачы дазвольных дакументаў упаўнаважаным органам прапаноўвалася праводзіць выпрабаванні прадукцыі толькі ў лабараторыі канкрэтнага ведамства. Цяпер суб'ект гаспадарання для гэтай мэты можа звярнуцца ў любую выпрабавальную лабараторыю, акрэдытаваную ў Нацыянальнай сістэме акрэдытацыі, незалежна ад ведамаснай падпарадкаванасці. Яна павінна мець адпаведную галіну акрэдытацыі і тэхнічныя магчымасці.